AIŠKINAMASIS RAŠTAS

Dėl Molėtų rajono savivaldybės tarybos 2020 m. vasario 26 d. sprendimo Nr. B1-62 „Dėl sutikimo perimti valstybės turtą Molėtų rajono savivaldybės nuosavybėn“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2020 m. vasario 26 d. sprendimu Nr. B1-62 „Dėl sutikimo perimti valstybės turtą Molėtų rajono savivaldybės nuosavybėn“ (toliau – sprendimas) sutiko perimti 5 vandens transporto nuleidimo vietas, įrengtas Molėtų rajone. Rengiant sprendimo projektą pagal turimą informaciją, į statinių vertę nebuvo įskaičiuotos vandens transporto priemonių nuleidimo vietų įrengimo supaprastintų statybos projektų parengimo ir projektų ekspertizės išlaidos. Vadovaujantis 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos aplinkos ministro 2008 m. gegužės 8 d. įsakymu Nr. 1K-174, 17 p., visos išlaidos, tiesiogiai priskirtinos prieilgalaikio materialiojo turto įsigijimo ar pasigaminimo išlaidų ir susijusios su turto paruošimu naudoti iki jo naudojimo pradžios, yra įtraukiamos į jo įsigijimo ar pasigaminimo savikainą.

Molėtų rajono savivaldybės administracija gavo Lietuvos Respublikos aplinkos ministerijos 2020 m. spalio 13 d. raštą Nr. (12)-D8-5686 „Dėl vandens transporto priemonių nuleidimo vietų perdavimo“, kuriame nurodo, kad Aplinkos ministerija rengia dokumentus dėl valstybės turto perdavimo savivaldybių nuosavybėn ir prašo patikslinti sprendimą ir nurodyti perduodamo turto vertes, įskaičiavus nurodytas išlaidas.

Parengto tarybos sprendimo projekto tikslas – pakeisti Molėtų rajono savivaldybės tarybos 2020 m. vasario 26 d. sprendimą Nr. B1-62 „Dėl sutikimo perimti valstybės turtą Molėtų rajono savivaldybės nuosavybėn“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – patikslinus sprendimą, bus nurodytos tikslios ilgalaikio materialiojo turto įsigijimo vertės.

Neigiamų pasekmių nenumatoma.

**4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.